# Charles Kálmán

Charles Kálmán; també Charles Kalman (* 17 de novembre de 1929 a Viena com a Karl Emmerich Kalman; † 22 de febrer de 2015 a Múnic) fou un compositor austríac de música de cinema i teatre. Com el seu pare, Emmerich Kálmán, també va escriure operetes, però es va dedicar més al musical o a la cançó. També va aparèixer com a actor, per exemple a la sèrie de Helmut Dietl Kir Royal.

## Biografia

Després de l'Anschluss d'Àustria el 1938, Charles Kálmán va créixer a l'exili a França i als Estats Units. Va estudiar piano i composició a la Riverdale School of Music de Nova York i a la Universitat de Colúmbia. Va debutar als escenaris amb la revista Babe in the Woods. Al conservatori de París tingué, entre d'altres, com a professor, a Jean Rivier. A partir dels anys cinquanta va passar a la música lleugera sofisticada. Entre els intèrprets de les seves cançons hi havia, per exemple, Margot Werner, Evelyn Künneke, Harald Juhnke i Ute Lemper. Als anys vuitanta i noranta també va escriure música de cinema per a produccions de Wolf Gremm, Douglas Wolfsperger i Radu Gabrea.
Els darrers anys de la seva vida Kálmán va viure a Itàlia i a Múnic, on va morir el 2015. Amb motiu del seu 85è aniversari al desembre de 2014, va rebre la Medalla d'Or al Mèrit de l'Estat de Viena (Goldenes Verdienstzeichen des Landes Wien).

## Obres líriques

* Arizona Lady (Berne, 1954, commencée par son père)
* Wir reisen um die Welt (Nous voyageons autour du monde), Revue opérette, 1955
* Alfie, musique boulevard comédie pour Harald Juhnke
* QuasiModo (avec Thomas E. Killinger et Siegfried Türpe), 1988
* Dryads Kiss (Le baiser de la dryade), comédie musicale, 2002

## Filmografia
### Cinema

* 1980 : Fabian
* 1981 : Nach Mitternacht
* 1984 : Sigi, der Straßenfeger
* 1985 : Tränen in Florenz
* 1986 : Kies
* 1993 : Rosenemil

### Televisió

* 1983 : Kein Reihenhaus für Robin Hood
* 1983 : Hinter der Tür
* 1986 : Tödliche Liebe
* 1986 : Kir Royal (Episodi 6)
* 1987 : Vicky und Nicky

## Referències

* ↑ «Charles Kalman inscribed autograph musical quotation signed» (en anglès). historyforsale.com. [Consulta: 26 abril 2020].
* ↑ (alemany) Obituari per a Charles Kálmán a: Salzburg 24 Arxivat 2015-02-23 a Wayback Machine.
* ↑ Robert Ignatius Letellier. Operetta: A Sourcebook, Volume I (en anglès). Cambridge Scholars Publishing, 2015. ISBN 9781443884259.
* ↑ Vegeu: Helmut Dietl, Patrick Süskind A bissel was geht immer: Münchner Geschichten - Monaco Franze - Kir Royal, Múnic 2019 (alemany)
* 1 2 3 Kevin Clarke. «A Great Loss: Charles Kálmán Dies Aged 85» (en anglès). Operetta Research Cente, 24-02-2015. [Consulta: 26 abril 2020].
* ↑ «Return of ‘Gypsy Princess' : Popular European Operetta, Silenced by War, Comes to Center» (en anglès). Los Angeles Times. [Consulta: 26 abril 2020].

## Bibliografia

* (alemany) Wolfgang Dosch & Stefan Frey: Ein letzter Grandseigneur der (Unterhaltungs-)Musik. Charles Kalman zum 80. Geburtstag. a: „Zwischenwelt. Literatur, Widerstand, Exil.“ Ed. Theodor Kramer Gesellschaft, número 26, vol. 3/4 de desembre de 2009, pàg. 36 i ss.

## Enllaços externs

* Concert per a piano núm. 2 "Panamericana" a YouTube
* «Bibliografia relacionada amb Charles Kálmán» (en alemany). Al catàleg de la Biblioteca Nacional d'Alemanya.
* Entrevista i Retrat – al weblog Filmmusik (alemany)
* Komponist Charles Kalman 85-jährig gestorben. Obituari a: Der Standard del 23 de febrer del 2015 (alemany)